รายงานการวิจัยเรื่องโรคหลอดเลือดแดงส่วนปลายตีบตัน หรือ PAD
ปัจจุบันมีประชากรโลกประมาณ 25-30 ล้านคนที่มีอาการของโรคหลอดเลือดแดงส่วนปลายตีบตันหรือ Peripheral Arterial Disease ซึ่งเรียกย่อๆ ว่า PAD
โรคนี้เกิดจากคอร์เลสเตอรอลหรือเนื้อเยื่อที่เกิดจากแผลเป็นไปอุดตันทางเดินของโลหิตในเส้นเลือดแดงโรค PADนี้ทำให้เกิดอาการเจ็บปวดตามขาและเท้า บางครั้งทำให้ขาไม่มีแรงแต่รายงานล่าสุดบ่งชี้ว่าการออกกำลังกายด้วยวิธีง่ายๆ เช่นการเดินและการยืดขาสามารถช่วยลดอาการเจ็บปวดจากโรคนี้ได้ คุณ Charles Meadows เริ่มรู้ว่ามีอะไรผิดปกติกับขาของตัวเองเมื่อเขารู้สึกเจ็บชาๆที่ขาเวลาเดิน และเมื่อเดินไปได้ไม่ไกลก็ต้องหยุดพัก แพทย์วินิจฉัยว่าคุณ Meadows เป็นโรคหลอดเลือดแดงส่วนปลายตีบตันหรือ Peripheral ArterialDisease เรียกย่อๆ ว่า PADซึ่งมักจะพบในผู้ใหญ่วัยกลางคนหรือผู้สูงอายุแพทย์ระบุว่าคนที่มีความเสี่ยงสูงที่จะเป็นโรคนี้คือผู้สูบบุหรี่และคนที่เป็นโรคเบาหวานผู้เชี่ยวชาญทางการแพทย์บอกว่า บ่อยครั้งที่คุณหมอมักจะตรวจไม่พบโรค PAD ในระยะแรกๆ ที่นครชิคาโกนักวิจัยทดสอบด้วยการแยกผู้ป่วยโรค PAD ทั้งที่มีอาการเจ็บขาและยังไม่เจ็บรวม156 คนเป็น 3 กลุ่ม 2 กลุ่มแรกให้ออกกำลังกายบนสายพานวิ่งวันละ 6 นาทีและใช้อุปกรณ์ออกกำลังกาย ในการยืดเส้นยืดสายกล้ามเนื้อที่ขาสม่ำเสมอเป็นเวลาราว 6เดือน ซึ่งแพทย์หญิง Mary McDermott หัวหน้าคณะวิจัยบอกว่าผลการทดสอบนั้นน่าสนใจมาก แพทย์หญิง McDermott ระบุผลการวิจัยว่า กลุ่มที่ให้ยืดกล้ามเนื้อขาสามารถเดินบนสายพานวิ่งได้ดีขึ้นและยังสามารถเดินขึ้นบันไดได้ดีขึ้นด้วย รายงานยังบอกด้วยว่าผู้ป่วยกลุ่มที่ได้เดินบนสายพานเป็นประจำ มีสุขภาพหัวใจ และหลอดเลือดหัวใจดีขึ้นคุณหมอ McDermott ยังบอกด้วยว่า ผู้ป่วยโรคหลอดเลือดแดงส่วนปลายตีบตันไม่ว่าจะมีอาการเจ็บขาหรือไม่ต่างสามารถได้ประโยชน์จากการออกกำลังกายด้วยวิธีง่ายๆนี้ด้วยกันทั้งนั้น ซึ่งคุณ CharlesMeadows คือตัวอย่างที่ดีในเรื่องนี้ คุณ Meadows บอกว่าหลังจากออกกำลังกายสม่ำเสมอเขาสามารถเดินเหินได้โดยไม่เจ็บมากนักและเขารู้สึกดีกว่าเดิมมาก